**Janne Katosalmi** (s. 4. maaliskuuta 1994 Lapinlahti) on suomalainen jääkiekkoilija. Hän on pelipaikaltaan oikea laitahyökkääjä. Hämäläinen laukoo oikealta. Hän on kauden 2021–2022 jälkeen Iisalmen Peli-Karhujen Mestis-historian kaikkien aikojen paras maalintekijä 66 osumallaan.

Ura
---

Katosalmi aloitti jääkiekkoilun kahdeksanvuotiaana Lapinlahden Luistin -89:ssä. Hän siirtyi C-juniori-ikäisenä Iisalmen Peli-Karhuihin, kun LL-89 ei saanut enää juniorijoukkuetta kasaan. Katosalmi kuului kaudella 2009–2010 IPK:n C-nuorten kapteenistoon. Kaudella 2011–2012 hän voitti A-nuorten II-divisioonan karsintojen pistepörssin tehoilla 6+8=14. Katosalmi debytoi samalla kaudella myös IPK:n miesten joukkueessa, jossa hän pelasi kuusi Suomi-sarjan runkosarja- ja 12 karsintasarjan ottelua. Kaudella 2012–2013 Katosalmi teki IPK:n Suomi-sarjajoukkueessa 42 runkosarjaottelussa tehot 6+21=27.

Kesällä 2013 pitkäaikainen joukkuetoveri Eetu Patronen houkutteli Katosalmen try-outille Kalevan Pallon A-nuoriin. Hän sai paikan joukkueesta kaudeksi 2013–2014, jolloin Katosalmi oli Ville Leskisen kanssa KalPan toiseksi paras maalintekijä 15 osumallaan. Hän debytoi samalla kaudella myös KalPan SM-liigajoukkueessa. Katosalmi pelasi ensimmäisen SM-liigaottelunsa 20-vuotissyntymäpäivänään 4. maaliskuuta 2014 vieraissa Helsingin IFK:ta vastaan. Kaikkiaan hän pelasi kauden aikana viisi SM-liigaottelua. Kaudella 2014–2015 Katosalmi pelasi yhden SM-liigaottelun. Hän jakoi myös kolmella osumallaan A-nuorten SM-liigan alivoimamaalipörssin voiton viiden muun pelaajan kanssa. Elokuussa 2015 Katosalmi teki vuoden mittaisen jatkosopimuksen KalPan kanssa.

Kaudella 2015–2016 Katosalmi pelasi KalPan SM-liigajoukkueessa kymmenen runkosarja- ja yhden Mestarien liigan ottelun ilman tehopisteitä. Hän pelasi suurimman osan kaudestaan vielä "yli-ikäisenä" A-nuorissa.

Kaudeksi 2016–2017 Katosalmi palasi vuoden mittaisella sopimuksella Mestikseen nousseeseen IPK:hon. Hänen ensimmäinen kautensa sarjassa toi 48 runkosarjaottelussa tehot 14+3=17 ja viidessä karsintasarjan ottelussa kaksi maalia. Katosalmi oli runkosarjassa IPK:n paras maalintekijä. Kaudella 2017–2018 hän oli joukkueen toiseksi paras maalintekijä ja neljänneksi paras pistemies tehoilla 16+10=26. Kaudella 2018–2019 Katosalmi pelasi IPK:n lisäksi myös kaksi ottelua lainalla KalPan SM-liigajoukkueessa marraskuussa 2018.

Huhtikuussa 2020 Katosalmi teki vuoden mittaisen jatkosopimuksen IPK:n kanssa. Kaudella 2020–2021 hän voitti Mestis-pronssia. Heinäkuussa 2021 Katosalmi teki seuran kanssa taas vuoden mittaisen jatkosopimuksen. Kaudeksi 2021–2022 hänet nimettiin IPK:n varakapteeniksi. Katosalmi oli 11 osumallaan joukkueen toiseksi paras maalintekijä Janne Hämäläisen jälkeen. Hänen kautensa päättyi kuitenkin runkosarjan lopulla, kun Katosalmen molemmissa keuhkoissa diagnosoitiin keuhkoveritulpat, joita pidettiin seurauksensa hänen alkuvuonna saamastaan koronavirustartunnasta.

Pelityyli
---------

Katosalmea Kalevan Pallon A-nuorissa valmentaneen Sami Kapasen mukaan hän on pienikokoinen hyökkääjä sekä joukkueen työmyyrä ja taistelija. Kapasen mukaan Katosalmella on urheilijan asenne ja voittajan luonne ja hän on hyvä esimerkki todellisesta joukkuepelaajasta.

Muuta
-----

Katosalmi pelaa myös rullakiekon SM-liigaa Vuorelan Veikoissa. Hän on opiskellut rakennusalaa Kuopion ammattikoulussa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | IPK | Suomi-sarja | 6 | 1 | 1 | 2 | 0 | – | – | – | – | – |
| 2012–2013 | IPK | Suomi-sarja | 42 | 6 | 21 | 27 | 8 | – | – | – | – | – |
| 2013–2014 | KalPa | A-SM | 47 | 15 | 14 | 29 | 18 | – | – | – | – | – |
|  | KalPa | SM-liiga | 5 | 0 | 0 | 0 | 2 | – | – | – | – | – |
| 2014–2015 | KalPa | A-SM | 38 | 13 | 14 | 27 | 8 | – | – | – | – | – |
|  | KalPa | SM-liiga | 1 | 0 | 0 | 0 | 0 | – | – | – | – | – |
| 2015–2016 | KalPa | A-SM | 41 | 10 | 9 | 19 | 28 | 9 | 1 | 2 | 3 | 4 |
|  | KalPa | SM-liiga | 10 | 0 | 0 | 0 | 0 | – | – | – | – | – |
| 2016–2017 | IPK | Mestis | 48 | 14 | 3 | 17 | 26 | – | – | – | – | – |
| 2017–2018 | IPK | Mestis | 49 | 16 | 10 | 26 | 22 | 6 | 3 | 3 | 6 | 0 |
| 2018–2019 | IPK | Mestis | 46 | 7 | 9 | 16 | 32 | – | – | – | – | – |
|  | KalPa | SM-liiga | 2 | 0 | 0 | 0 | 0 | – | – | – | – | – |
| 2019–2020 | IPK | Mestis | 46 | 11 | 10 | 21 | 10 | – | – | – | – | – |
| 2020–2021 | IPK | Mestis | 30 | 7 | 4 | 11 | 10 | 6 | 3 | 0 | 3 | 4 |
| 2021–2022 | IPK | Mestis | 30 | 11 | 7 | 18 | 51 | – | – | – | – | – |
| 4 kautta | yhteensä | SM-liiga | 18 | 0 | 0 | 0 | 2 | – | – | – | – | – |
| 6 kautta | yhteensä | Mestis | 249 | 66 | 43 | 109 | 151 | 12 | 6 | 3 | 9 | 4 |

Lähteet
-------

* Janne Katosalmi The Internet Hockey Databasessa (englanniksi)
* Janne Katosalmi Eurohockey-sivustolla (englanniksi)
* Janne Katosalmi *Elite Prospects*. Everysport Media Group AB.  (englanniksi)

### Viitteet

1. 1 2  Katosalmi ja Sippala x2 karhupaidassa ensi kaudella *ipk.fi*.  10.4.2020. IPK Hockey Oy. Viitattu 13.4.2020.
2. 1 2 3 4 5  Janne Katosalmi *Elite Prospects*. Everysport Media Group AB.  (englanniksi)
3. ↑  Elite Prospects - Mestis Stats All-time totals/team *eliteprospects.com*. Everysport Media Group AB. Viitattu 29.9.2022. (englanniksi)
4. 1 2 3  Haanketo, Jani: Jääkiekkoa pelaamalla leipä pöytään? *iisalmensanomat.fi*.  24.12.2013. Savon Media Oy. Viitattu 4.3.2014. [vanhentunut linkki]
5. 1 2  Falck, Janne: Mestis-tähdet tutuiksi: Janne Katosalmi rakentaa seuraavaa askelta rauhassa *Jatkoaika.com*.  5.3.2017. Jatkoaika r.y. Viitattu 5.3.2017.
6. ↑  Elite Prospects - U20 II-divisioona Q Stats 2013-2014 *eliteprospects.com*. Everysport Media Group AB. Viitattu 17.6.2019. (englanniksi)
7. ↑  Elite Prospects - KalPa U20 *eliteprospects.com*. Everysport Media Group AB. Viitattu 17.6.2019. (englanniksi)
8. ↑  KalPa testaa Blomqvistia *Jatkoaika.com*.  3.8.2015. Jatkoaika r.y. Viitattu 7.8.2015.
9. ↑  KalPa ja IPK yhteistyöhön - Katosalmi siirtyy Iisalmeen *Jatkoaika.com*.  10.5.2016. Jatkoaika r.y. Viitattu 12.5.2016.
10. ↑  Elite Prospects - IPK *eliteprospects.com*. Everysport Media Group AB. Viitattu 17.6.2019. (englanniksi)
11. ↑  Elite Prospects - IPK *eliteprospects.com*. Everysport Media Group AB. Viitattu 17.6.2019. (englanniksi)
12. ↑  Katosalmi ja Metsävainio KalPa:n mukana - Rautio tuuraamaan Hokista *ipk.fi*.  2.11.2018. IPK Hockey Oy. Viitattu 17.6.2019.
13. ↑  IPK:lle tukku tärkeitä sopimuksia *ipk.fi*.  29.7.2021. IPK Hockey Oy. Viitattu 4.8.2021.
14. ↑  Kapteenisto 21-22 *ipk.fi*.  14.9.2021. IPK Hockey Oy. Viitattu 15.9.2021.
15. ↑  Elite Prospects - IPK *eliteprospects.com*. Everysport Media Group AB. Viitattu 29.9.2022. (englanniksi)
16. ↑  Janne Katosalmen kausi paketissa *ipk.fi*.  3.3.2022. IPK Hockey Oy. Viitattu 29.9.2022.
17. ↑  Koistinen, Wesa: Sami Kapaselta löytyi napakat arviot sankareista *savonsanomat.fi*.  31.3.2016. Savon Media Oy. Viitattu 1.4.2017.
18. ↑  Vuorelan Veikot